Quartier de la Sorbonne

Quartier de la Sorbonne (štvrť Sorbonna) je 20. štvrť v Paríži, ktorá je súčasťou 5. obvodu. 

Má rozlohu 43,3 ha a ohraničuje ju rieka Seina na severe, Boulevard Saint-Michel na západe, ulice Rue Soufflot, Rue des Fossés-Saint-Jacques a Rue de l'Estrapade na juhu a Rue Descartes, Rue de la Montagne-Sainte-Geneviève, Rue Frédéric-Sauton a Rue du Haut-Pavé na východe.

Štvrť bola pomenovaná podľa bývalého univerzitného internátu Sorbonny. Okrem nej tu sídlia ďalšie fakulty a významné vysoké školy, napr. Collège de France alebo École normale supérieure.

Na Square René-Viviani – Montebello severne od kostola Saint-Julien-le-Pauvre rastie najstarší strom v Paríži. Ide o agát biely, ktorý tu v roku 1601 zasadil botanik Jean Robin, po ktorom má strom svoje latinské meno (robinia).

Vývoj počtu obyvateľov

Externé odkazy 
 Štatistika o 5. parížskom obvode (formát pdf)

Zdroj 

5. obvod (Paríž)
Parížske administratívne štvrte